**Bjørn Maaseide** (født 7. mars 1968, Stavanger) er en investor og tidligere norsk volleyballspiller.

Maaseide er mest kjent som sandvolleyballpartneren til Jan Kvalheim gjennom flere suksessrike sesonger på slutten av 1990-årene. Maaseide/Kvalheim tok EM-gull i 1994, EM-sølv i 1993, 1997 og 1998, EM-bronse i 1999. De vant også verdensserien i 1994/1995.

Etter at Jan Kvalheim la opp etter Sydney-OL, satset Maaseide videre med Iver Horrem som partner. Horrem/Maaseide hadde tre femteplasser i verdensserien og en femteplass i EM 2004 som beste resultat. Maaseide la opp etter OL i Athen etter å ha tapt den siste og avgjørende gruppespillkampen.

Etter en periode som forretningsmann, valgte Maaseide å satse igjen i 2007, nok en gang med Iver Horrem som partner, med målsetting å kvalifisere seg for OL i Beijing, uten å lykkes. 

Maaseide har også spilt ordinær volleyball i USA og Frankrike.

Maaseide var initiativtaker til å få verdensserien i sandvolleyball til Stavanger. Dette ble en realitet i 1999, og har siden vært arrangert hvert år. Basert på suksessen med verdensserien i Stavanger, tok Maaseide også initiativ til å få VM i sandvolleyball 2009 til Stavanger.

Investor og forretningsmann
---------------------------

Ved siden av idrettskarrieren har han drevet forretningsvirksomhet og har opparbeidet seg en formue gjennom investeringer i eiendom og treningsstudioer. I 1996 grunnla han Maaseide Promotion som promoterte vollyballkamper der han selv deltok. I 2000 kjøpte Maaseide seg opp i treningskjeden Sports Club, og ble største aksjonær, og i 2007 fusjonerte Sports Club med Elixia. Maaseide forsøkte i 2011 sammen med Johan H. Andresen jr. å kjøpe Elixia, men ble overbudt, noe Maaseide tjente omtrent 350 millioner kroner på. I 2014 fusjonerte Elixia og Sats, og året etter overtok Bjørn Maaseide selv som norgessjef i selskapet, en stilling han hadde i to år. Maaseide eier, gjennom Maaseide Promotion, Kraft Finans og Kraft Bank.

I 2018 ble Maaseides formue anslått til å være over en milliard norske kroner. Han ble allerede i 2014 omtalt som norges rikeste eksidrettsutøver.

Referanser
----------

1. ↑  «Trist farvel for Maaseide». VG NETT. 19.08.2004.
2. 1 2  «Norges tropp Sommer-OL 2008» (PDF). Olympiatoppen. 3. mai 2023. Archived from the original on 3. mai 2023. Besøkt 3. mai 2023. CS1-vedlikehold: Uheldig URL (link)
3. ↑  «VM i 2009 til Stavanger». Aftenbladet.no. 29. februar 2008. Arkivert fra originalen 15. februar 2009. Besøkt 28. juni 2008.
4. ↑  «Søkkrik på Elixia». *www.dn.no*. 13. mai 2011. Besøkt 15. juni 2019.
5. ↑  «Profilen: Maaseide i hundre – og femti». *www.naeringsforeningen.no* **(norsk)**. 22. mars 2018. Arkivert fra originalen 21. august 2018. Besøkt 15. juni 2019.
6. ↑  «Bjørn Maaseide – Alle roller». *www.proff.no*. Besøkt 15. juni 2019.
7. ↑  Ånestad, Morten (5. juni 2018). «Nå er Bjørn Maaseide milliardær: – Det er flaut å snakke om». *www.dn.no*. Besøkt 15. juni 2019.
8. ↑  Johansen, Magnus Berg (26. juni 2014). «Norges rikeste eksidrettsutøver med god aksjeflyt». *www.hegnar.no* **(norsk)**. Besøkt 15. juni 2019.

Eksterne lenker
---------------

* (en) Bjørn Maaseide – Olympics.com Rediger på Wikidata

* (en) Bjørn Maaseide – Olympic.org Rediger på Wikidata

* (en) Bjørn Maaseide – Olympedia Rediger på Wikidata

* (en) Bjørn Maaseide – Sports-Reference (OL-resultater – arkivert) Rediger på Wikidata

* (en) Bjørn Maaseide – FIVB (Beach Volleyball Database) Rediger på Wikidata

* (en) Bjørn Maaseide – Beach Volleyball Database Rediger på Wikidata
* Maaseide i Beach Volleyball Database

| * v
* d
* r
*Mesternes Mester* 2016 |
| --- |
| Sted | 
* Monaco

 |
| Programleder | 
* Dag Erik Pedersen

 |
| Deltakere | 
* Thor Hushovd (1)
* Andreas Håtveit (2)
* Vibeke Skofterud (3)
* Bjørn Maaseide (4)
* Ragnhild Gulbrandsen (5)
* Jan Åge Fjørtoft (6)
* Anne Jahren (7)
* Roy Johansen (8)
* Anette Sagen (9)
* Siri Eftedal Seland (10)

 |

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |